Na podlagi tretjega odstavka 36. člena Zakona o hrani (Uradni list RS, št. 100/25) minister za kmetijstvo izdaja

Pravilnik o spremembah Pravilnika o uporabi oznake z grafično podobo zastave Republike Slovenije pri označevanju kmetijskih proizvodov in živil iz shem kakovosti
1. člen

	V Pravilniku o uporabi oznake z grafično podobo zastave Republike Slovenije pri označevanju kmetijskih proizvodov in živil iz shem kakovosti (Uradni list RS, št. 28/26) se 6. člen spremeni tako, da se glasi:


»6. člen
(način obveščanja organizacij za kontrolo in certificiranje)

	(1) Upravičenec iz 2. člena tega pravilnika pred začetkom uporabe oznake z grafično podobo zastave pisno obvesti organizacijo za kontrolo in certificiranje, ki mu je izdala listino o skladnosti. 

	(2) Organizacija za kontrolo in certificiranje ta podatek vnese v evidence, ki jih vodi na podlagi zakona, ki ureja hrano.«.
2. člen

	V 7. členu se drugi odstavek in tretji odstavek spremenita tako, da se glasita:


	»(2) Višina oznake z grafično podobo zastave mora biti najmanj 70 % in največ 100 % višine grafičnega dela nacionalnega znaka oziroma simbola EU za sheme kakovosti iz 2. člena tega pravilnika. Primer uporabe oznake z grafično podobo zastave je objavljen na osrednjem spletnem mestu državne uprave.

	(3) Minimalen odmik med oznako z grafično podobo zastave in grafičnim delom nacionalnega znaka ali simbola EU mora biti 1/10 višine grafičnega dela nacionalnega znaka ali simbola EU.«.
KONČNA DOLOČBA
3. člen

	Ta pravilnik začne veljati naslednji dan po objavi v Uradnem listu Republike Slovenije.

